Eric Bailly

Eric Bertrand Bailly (sündinud 12. aprillil 1994 Bingerville'is) on Elevandiluuranniku jalgpallur. Ta mängib Hispaania kõrgliigaklubis Villarreal ja Elevandiluuranniku jalgpallikoondises. Tema peamine mängupositsioon on keskkaitsja, kuid ta võib mängida ka paremkaitsjana.

Ta alustas klubikarjääri Hispaanias Espanyolis, mille noortesüsteemiga liitus ta 2011. aastal. Debüüdi klubi meeskonnas tegi ta Hispaania kõrgliigamängus 5. oktoobril 2014 mängus Real Sociedadi vastu.

2015. aasta jaanuaris liitus ta teise Hispaania kõrgliigaklubiga, Villarrealiga."l Espanyol traspasa a Eric Bailly al Villarreal por 5,7 millones de euros". El Mundo Deportivo. 29.1.2015. Vaadatud 3.2.2019 22. oktoobril 2015 lõi ta UEFA Euroopa Liiga alagrupimängus Dinamo Minski vastu oma klubikarjääri esimese värava.

2016. aasta juunis sõlmis ta nelja-aastase lepingu Inglismaa kõrgliigaklubiga Manchester United. Arvatav üleminekusumma oli 30 miljonit naelsterlingit."Manchester United sign Eric Bailly from Villarreal on four-year contract". ESPN FC. ESPN Internet Ventures. 8.6.2016. Vaadatud 3.2.2019 Hooajal 2016–17 võitis ta klubiga Euroopa Liiga. Esimese värava Inglismaa kõrgliigas lõi ta 19. augustil 2017 mängus Swansea City vastu. 2022. aasta augustis läks ta Manchester Unitedist üheks hooajaks laenule Prantsusmaa kõrgliigaklubisse Marseille Olympique.

2023. aasta septembris liitus ta Türgi kõrgliigaklubiga Beşiktaş. Halbade soorituste eest jäeti ta 2023. aasta detsembris meeskonnast välja ning kuu lõpus lõpetati temaga leping.

2023. aasta detsembri lõpus naasis Bailly Villarreali, kellega ta sõlmis kuni 2025. aasta juunini kehtiva lepingu..

Debüüdi Elevandiluuranniku jalgpallikoondises tegi Bailly 11. jaanuaril 2015 sõprusmängus Nigeeria vastu. Samal aastal võitis ta koondisega Aafrika rahvaste karikavõistlused. Samuti on ta kuulunud koondisse 2017. ja 2022. aasta Aafrika rahvaste karikavõistlusel. Esimese värava lõi ta koondisesärgis 12. oktoobril 2018 mängus Kesk-Aafrika Vabariigi vastu. 2020. aasta suveolümpiamängude jalgpalliturniiril osales ta Elevandiluuranniku olümpiavõistkonnas.

 Saavutused 
Manchester United
EFL Cup: 2016–17
FA Community Shield: 2016
UEFA Euroopa Liiga: 2016–17

 Viited 

 Välislingid 

Kategooria:Elevandiluuranniku jalgpallurid
Kategooria:RCD Espanyoli jalgpallurid
Kategooria:Villarreal CF mängijad
Kategooria:Manchester United FC mängijad
Kategooria:Marseille Olympique'i jalgpallurid
Kategooria:Beşiktaş JK jalgpallurid
Kategooria:La Liga mängijad
Kategooria:Premier League'i mängijad
Kategooria:Ligue 1 mängijad
Kategooria:Süper Ligi mängijad
Kategooria:Sündinud 1994